Iroq markaziy banki Iroq Kurdistoni banklariga dollar sotishni to‘xtatmoqda

Iroq markaziy banki Iroq Kurdistoni hududiy hukumatini bu muxtoriyatning yetakchi 4 bankiga dollar sotishni to‘xtatishidan ogoh qildi. Bu haqda bankdagi manbalarga iqtibos keltirgan holda Reuters axborot agentligi xabar berdi. Bundan tashqari, Iroq markaziy banki Iroq Kurdistoniga barcha xorijiy valyuta o‘tkazilishini to‘xtatadi.    
Avvalroq Iroq vakillar kengashi (parlament) kurd hududi bilan barcha moliyaviy operatsiyalarning muzlatib qo‘ylishiga ovoz berishgani ma'lum qilingandi. Bundan tashqari, markaziy bankka bevosita muxtoriyatdagi hamda u yerda filiallariga ega bo‘lgan bank tuzilmalariga valyuta sotish taqiqlab qo‘yilgan.